# Iúlia Tsvetkova

Iúlia Tsvetkova (rus: Юлия Владимировна Цветкова) (Komsomolsk de l'Amur, 23 de maig de 1993) és una activista feminista i LGBT, artista i directora russa, presa política, que ha estat sota investigació i arrest domiciliari des del 13 de desembre de 2019 a causa de les seves activitats artístiques: per dibuixos positius sobre l'acceptació del seu propi cos i per crear un teatre activista per a nenes i nens. Se l'acusa de l'anomenada propaganda gai i de difondre pornografia. S'enfronta a una possible pena de fins a 6 anys de presó.

## Biografia

És l'organitzadora del festival d'art activista "Flor de Safrà", la creadora del projecte de desestigmatització del cos femení "Dona no nina", la directora del teatre juvenil "Merak".
Va ser denunciada per la producció i tràfic il·legal de material pornogràfic a través d'Internet, la Fiscalia va sol·licitar per a ella la pena de presó d'entre 2 i 6 anys per l'administració de la pàgina web feminista "Monòlegs de la Vagina" igualant el contingut d'aquesta pàgina feminista al contingut pornogràfic. Està sota de l'arrest domiciliari des del 22 de novembre de 2019. La investigació en contra seva va ser iniciada el 24 d'octubre de 2019 després de la denúncia de l'activista de la "gihad moral" Timur Bulatov. Segons la societat Memorial és una presa política perquè el seu processament penal està relacionat amb la seva posició pública i la importància del seu paper en el moviment feminista.
El 13 de desembre de 2019, mentre estava sota arrest domiciliari, va ser declarada culpable de cometre un delicte administratiu de promoció de les relacions sexuals no tradicionals entre menors a través d'Internet segons la “llei homòfoba” i va ser condemnada a una multa de 50.000 rubles per publicar en la xarxa contingut sobre els drets del col·lectiu LGTB. El 17 de gener de 2020 va ser informada sobre un nou càrrec dins de la mateixa denúncia per un dibuix amb el text "La família és on està l'amor. Suport a les famílies LGTB+". El 10 de juliol fou declarada culpable i condemnada a una multa de 75.000 rubles.
El 24 de febrer de 2020 Tsvetkova va informar els seus amics i seguidors en les xarxes socials sobre les amenaces i extorsions per part del grup extremista homofòbic "la Serra" ("Пила"). El 26 de febrer, va fer una reclamació contra el Comitè d'Investigació en relació amb la restricció il·legítima del seu dret a rebre atenció mèdica durant l'arrest domiciliari. El 2 de març de 2020 la policia va informar sobre una nova denúncia de Bulatov contra la mare de Yulia - Anna Khodyreva, on l'acusava de la propaganda de valors no convencionals.
El 27 de juny de 2020 més de 30 activistes van ser detingudes després de les protestes en suport de Yulia Tsvetkova a Moscou. El 7 de juliol de 2020 es va obrir el tercer càrrec administratiu contra Tsvetkova sota la llei russa contra la propaganda gai.
L'1 de maig de 2021, Iúlia Tsvetkova va iniciar una vaga de fam per a exigir que no es retardi el judici, que s'obri el tribunal al públic i que es permeti un advocat d'ofici.

## Reconeixements

El 16 d'abril de 2020 va rebre el premi internacional "Índex de Censura" en la categoria "Art", convertint-se en la segona dona russa a rebre el premi, després d'Anna Politkóvskaia.
Va figurar a la llista de les 100 dones més influents de la British Broadcasting Corporation (BBC) feta públic el 23 de novembre de 2020.

## Referències

* ↑ «Feminist artist Yulia Tsvetkova is a political prisoner, Memorial says | Human Rights Center MEMORIAL». [Consulta: 5 juliol 2020].
* ↑ CNN, Valeria Costa-Kostritsky. «In Russia, portraying women's bodies can get you arrested» (en anglès). [Consulta: 5 juliol 2020].
* ↑ Censorship, Index on. «Arts 2020» (en anglès britànic), 16-04-2020. [Consulta: 5 juliol 2020].
* ↑ «En el lejano oriente de Rusia atacan a directora de teatro feminista · Global Voices en Español» (en castellà), 15-04-2020. [Consulta: 5 juliol 2020].
* ↑ «Una feminista rusa amenazada de prisión por dibujos de vaginas». [Consulta: 5 juliol 2020].
* ↑ «Por estos dibujos de vaginas, una mujer rusa podría ir hasta 6 años presa» (en castellà). Urgente24, 05-07-2020. [Consulta: 5 juliol 2020].
* ↑ «'Craziest Persecution': Feminist Activist In Russia Faces Six Years In Prison On Pornography Charge» (en anglès). [Consulta: 5 juliol 2020].
* ↑ «Activista rusa feminista multada por “propaganda gay”; se enfrenta a cargos penales de “pornografía”» (en castellà). [Consulta: 5 juliol 2020].
* ↑ «Autoridades rusas prohíben producción teatral por promover “relaciones familiares no tradicionales”» (en castellà). Global Voices, 21-03-2019. [Consulta: 8 desembre 2020].
* ↑ Times, The Moscow. «LGBT Activist Charged With Pornography for Body-Positive Vagina Drawings», 10-06-2020.
* ↑ «Presa por dibujar: el drama de una activista LGBT en la Rusia de Putin» (en castellà). El Mundo. Jesús Mesa, 12-03-2020. [Consulta: 8 desembre 2020].
* ↑ «FEDERACIÓN RUSA: DETENIDA ACTIVISTA DE LOS DERECHOS LGBTI Y DE LAS MUJERES: YULIA TSVETKOVA» (en castellà). Amnistia Internacional. [Consulta: 8 desembre 2020].
* ↑ «Activists turn tolerant St. Petersburg into homophobic city» (en anglès). Los Angeles Times. Mansur Mirovalev, 18-01-2016. [Consulta: 8 desembre 2020].
* ↑ «In Russia's far east, a feminist theatre director comes under attack».
* ↑ «The Kremlin’s Political Prisoners: The Case of Yulia Tsvetkova», 21-02-2020. Arxivat de l'original el 2020-06-25. [Consulta: 3 juliol 2020].
* ↑ «Yulja Tsvetkova, activista rusa: “Me arriesgo a ir a prisión solo por dibujar familias LGTB”» (en castellà). oveja rosa. Gloria Moreno, 04-02-2020. [Consulta: 8 desembre 2020].
* ↑ «Condenada por propaganda homosexual en Rusia por unos dibujos de amor LGTB» (en castellà). [Consulta: 16 juliol 2020].
* ↑ «La web para "cazar a gays" de Rusia: una activista LGTBI es asesinada tras publicarse sus datos». El Español, 26-07-2019. [Consulta: 8 desembre 2020].
* ↑ Reuters «Over 30 protesters arrested in Moscow for supporting LGBT activist – rights group» (en anglès). , 27-06-2020 [Consulta: 10 juliol 2020].
* ↑ Berkhead, Samantha. «Russian Women Rally Behind Feminist ‘Political Prisoner’» (en anglès), 06-07-2020. [Consulta: 10 juliol 2020].
* ↑ «Yulia Tsvetkova: “Cuando empezamos a tocar temas relacionados con el feminismo o LGBT inició un tsunami de odio y amenazas”» (en local). [Consulta: 15 setembre 2020].
* ↑ https://novayagazeta.ru/articles/2021/05/01/khudozhnitsa-iuliia-tsvetkova-obiavila-golodovku
* ↑ «Yulia Tsvetkova is the 2020 Index on Censorship Freedom of Expression Awards Arts Fellow» (en anglès). Index on Censorship, 16-04-2020. [Consulta: 8 desembre 2020].
* ↑ Censorship, Index on. «2020 Arts shortlist: Using rap and YouTube satire to protect free speech», 13-02-2020.
* ↑ «BBC 100 Women 2020: Who is on the list this year?» (en anglès). BBC News, 23-11-2020 [Consulta: 23 novembre 2020].

## Enllaços externs

* Recull de notícies de Iúlia Tsvetkova.